pythainlp/thai_wikipedia_clean_20230101 huggingface dataset:
การแข่งขันในฤดูกาล 2565 จะแบ่งออกเป็นสองโซนย่อยได้แก่ภาคเหนือตอนบนและภาคเหนือตอนล่าง โดยจะเริ่มจากรอบมินิลีก ในรอบมินิลีก ภาคเหนือตอนบนจะแบ่งออกเป็นกลุ่มละ 3 สโมสร (ยกเว้นกลุ่มเอ และกลุ่มบี จะแบ่งออกเป็น 4 สโมสร) และภาคเหนือตอนล่างจะแบ่งออกเป็นกลุ่มละ 3 สโมสร แต่ละโซนย่อยจะแข่งขันกันแบบพบกันหมด สโมสรที่ชนะเลิศจากแต่ละกลุ่มจะแข่งขันในรอบแพ้คัดออก เพื่อหาสโมสรชนะเลิศโซนย่อย ไปชิงชนะเลิศโซนภาคเหนือ
ในฤดูกาล 2565 มีสโมสรเข้าแข่งขันจำนวน 41 สโมสร โดยแบ่งออกเป็นภาคเหนือตอนบน 23 สโมสร และภาคเหนือตอนล่าง 18 สโมสร
การแข่งขันในโซนภาคเหนือใช้สนามแข่งขันในจังหวัดต่าง ๆ ดังนี้
การแข่งขันในโซนภาคเหนือตอนบน.
&lt;section begin=northern region upper group a/&gt;&lt;onlyinclude&gt;&lt;/onlyinclude&gt;&lt;section end=northern region upper group a/&gt;
&lt;section begin=northern region upper group b/&gt;&lt;onlyinclude&gt;&lt;/onlyinclude&gt;&lt;section end=northern region upper group b/&gt;
&lt;section begin=northern region upper group c/&gt;&lt;onlyinclude&gt;&lt;/onlyinclude&gt;&lt;section end=northern region upper group c/&gt;
&lt;section begin=northern region upper group d/&gt;&lt;onlyinclude&gt;&lt;/onlyinclude&gt;&lt;section end=northern region upper group d/&gt;
&lt;section begin=northern region upper group e/&gt;&lt;onlyinclude&gt;&lt;/onlyinclude&gt;&lt;section end=northern region upper group e/&gt;
&lt;section begin=northern region upper group f/&gt;&lt;onlyinclude&gt;&lt;/onlyinclude&gt;&lt;section end=northern region upper group f/&gt;
&lt;section begin=northern region upper group g/&gt;&lt;onlyinclude&gt;&lt;/onlyinclude&gt;&lt;section end=northern region upper group g/&gt;
การแข่งขันในโซนภาคเหนือตอนล่าง.
&lt;section begin=northern region lower group a/&gt;&lt;onlyinclude&gt;&lt;/onlyinclude&gt;&lt;section end=northern region lower group a/&gt;
&lt;section begin=northern region lower group b/&gt;&lt;onlyinclude&gt;&lt;/onlyinclude&gt;&lt;section end=northern region lower group b/&gt;
&lt;section begin=northern region lower group c/&gt;&lt;onlyinclude&gt;&lt;/onlyinclude&gt;&lt;section end=northern region lower group c/&gt;
&lt;section begin=northern region lower group d/&gt;&lt;onlyinclude&gt;&lt;/onlyinclude&gt;&lt;section end=northern region lower group d/&gt;
&lt;section begin=northern region lower group e/&gt;&lt;onlyinclude&gt;&lt;/onlyinclude&gt;&lt;section end=northern region lower group e/&gt;
&lt;section begin=northern region lower group f/&gt;&lt;onlyinclude&gt;&lt;/onlyinclude&gt;&lt;section end=northern region lower group f/&gt;
สโมสรที่ชนะเลิศจากแต่ละกลุ่ม มี 6 สโมสร ได้แก่ พิจิตร ยูไนเต็ด จากกลุ่มเอ, ปากน้ำโพ จากกลุ่มบี, ท่าซุง จากกลุ่มซี, กงไกรลาศ ยูไนเต็ด จากกลุ่มดี, นครสวรรค์ จากกลุ่มอี และศรีนคร ทาวน์ จากกลุ่มเอฟ จะแข่งขันในรอบแพ้คัดออก เพื่อหาสโมสรเข้าสู่รอบชิงชนะเลิศโซนภาคเหนือตอนล่าง
การฟื้นฟูถงจื้อ
การฟื้นฟูถงจื้อ (; 1860–1874) เป็นความพยายามที่จะยับยั้งความเสื่อมโทรมของราชวงศ์ชิง ความเป็นจริงอันโหดร้ายของสงครามฝิ่น สนธิสัญญาที่ไม่เท่าเทียมกัน และการจลาจลครั้งใหญ่ในช่วงกลางศตวรรษของกบฏไท่ผิง ทำให้ขุนนางของราชวงศ์ชิงเริ่มตระหนักถึงความจำเป็นในการเสริมความแข็งแกร่งให้กับจีน การฟื้นฟูถงจื้อได้รับการตั้งชื่อตามพระนามของจักรพรรดิถงจื้อ อย่างไรก็ตาม การฟื้นฟูซึ่งใช้ "ความรู้เชิงทฤษฎี" ควบคู่กับความคิดแบบเก่านั้นไม่ใช่การปรับให้ทันสมัย นักวิชาการเลยตั้งข้อสงสัยว่า การฟื้นฟูถงจื้อเป็นการยับยั้งการเสื่อมถอยของราชวงศ์หรือเป็นเพียงแค่การชะลอการเสื่อมถอยที่หลีกเลี่ยงไม่ได้
เบียทริซ อะโบยาเด
เบียทริซ อะโบยาเด (; 24 สิงหาคม ค.ศ. 1935 – ) เป็นบรรณารักษ์ชาวไนจีเรียและศาสตราจารย์เกษียณอายุด้านบรรณารักษ์ศึกษาที่มหาวิทยาลัยอีบาดัน โดยได้รับการอธิบายว่าเป็นผู้บุกเบิกด้านบรรณารักษ์ศาสตร์ในประเทศไนจีเรียโดยบริการสารานุกรมห้องสมุดกับสารสนเทศโลก ซึ่งอะโบยาเดทำงานในห้องสมุดมหาวิทยาลัยอีบาดันและมหาวิทยาลัยอีเล-อีเฟ
อะโบยาเดสำเร็จการศึกษาระดับประถมศึกษาที่โรงเรียนประถมศึกษาคริสตจักรของพระคริสต์ โพโรกัน อีเจบูโอเด เธอได้ดำเนินการต่อไปที่ควีนส์คอลเลจ เลกอส เพื่อศึกษาระดับมัธยมศึกษาระหว่าง ค.ศ. 1948 ถึง 1951 ครั้นระหว่าง ค.ศ. 1952 ถึง 1953 เธอสำเร็จการศึกษาระดับไฮสกูลที่ควีนส์คอลเลจ อีเด เธอได้รับปริญญาสาขาภาษาอังกฤษเป็นครั้งแรกจากมหาวิทยาลัยอีบาดันใน ค.ศ. 1960 จากนั้นจึงได้รับปริญญาเพิ่มเติมจากมหาวิทยาลัยมิชิแกนใน ค.ศ. 1964 กระทั่งใน ค.ศ. 1970 เธอสำเร็จการศึกษาระดับปริญญาเอกจากมหาวิทยาลัยอีบาดัน ทั้งนี้ เธอแต่งงานกับศาสตราจารย์ โอเจทันจี อะโบยาเด ผู้เป็นศาสตราจารย์ด้านเศรษฐศาสตร์ ตั้งแต่ ค.ศ. 1961 จนกระทั่งเขาเสียชีวิตใน ค.ศ. 1994
อะโบยาเดไม่ได้เป็นบรรณารักษ์ แต่ใช้เวลาช่วงสั้น ๆ ที่บรรษัทแพร่ภาพกระจายเสียงไนจีเรีย ก่อนที่เธอจะเข้าร่วมห้องสมุดของมหาวิทยาลัยอีบาดันในฐานะผู้ช่วยบรรณารักษ์ใน ค.ศ. 1962 ในไม่ช้าเธอก็เข้ารับตำแหน่งใหม่ในฐานะหัวหน้าผู้จัดทำรายการบัญชีที่มหาวิทยาลัยอีเฟใน ค.ศ. 1965 สามปีต่อมาเธอกลับมาที่มหาวิทยาลัยอีบาดันเพื่อเป็นผู้นำบริการผู้อ่าน กระทั่งใน ค.ศ. 1972 เธอเริ่มสอนที่นั่นเมื่อได้เป็นอาจารย์มหาวิทยาลัยในภาควิชาบรรณารักษศาสตร์
ใน ค.ศ. 1978 เธอได้รับการเลื่อนตำแหน่งจากอาจารย์อาวุโสเมื่อดำรงตำแหน่งศาสตราจารย์ด้านบรรณารักษศาสตร์ที่มหาวิทยาลัยอีบาดัน รวมถึงดำรงตำแหน่งหัวหน้าภาควิชาห้องสมุด, จดหมายเหตุ และสารสนเทศศึกษาที่มหาวิทยาลัยดังกล่าว เธอยังดำเนินการระบบสารสนเทศการพัฒนาชนบท (RUDIS) ซึ่งเพิ่มการเข้าถึงข้อมูลให้แก่คนในชนบทในทวีปแอฟริกา ซึ่งงานของเธอกับระบบสารสนเทศการพัฒนาชนบทเผยให้เห็นว่าห้องสมุดในชนบทของประเทศไนจีเรียมีความต้องการใช้งานเป็นหลัก โดยหนังสือห้องสมุดดังกล่าวได้รับการนำมาใช้เพื่อแสดงวิธีปรับปรุงสาธารณูปโภค เช่น ถนน, ไฟฟ้า, การเงิน และประปา ที่ผู้อ่านจะได้เรียนรู้เกี่ยวกับโอกาสการจ้างงานที่ไม่ใช่ในท้องถิ่น ตลอดจนข้อมูลเกี่ยวกับปุ๋ย และโอกาสในการซื้อขาย
Beatrice Aboyade
กระทรวงที่ดิน โครงสร้างพื้นฐาน การขนส่ง และการท่องเที่ยว
กระทรวงที่ดิน โครงสร้างพื้นฐาน การขนส่ง และการท่องเที่ยว (, อักษรย่อ MLIT) เป็นกระทรวงของรัฐบาลญี่ปุ่น มีอำนาจหน้าที่ในการวางแผนที่ดินแห่งชาติ, เมือง, อาคาร, บ้านเรือน, แม่น้ำ, ท่าเรือ, การทำนุบำรุงรัฐบาล, การสำรวจที่ดินแห่งชาติ, การคมนาคม, นโยบายการท่องเที่ยว, การให้บริการอุตุนิยมวิทยา, การวางมาตรการรับมือภัยพิบัติ และความมั่นคงทางทะเล
กระทรวงที่ดินฯ ก่อตั้งขึ้นตามแผนปฏิรูปการบริหารราชการแผ่นดินใน ค.ศ. 2001 ซึ่งเป็นการรวมกระทรวงคมนาคม, กระทรวงการก่อสร้าง, สำนักงานพัฒนาฮกไกโด และสำนักงานที่ดินแห่งชาติ มีอำนาจหนึ่งในสามของกฎหมายและคำสั่งทั้งมวลในประเทศญี่ปุ่น และเป็นกระทรวงที่ใหญ่ที่สุดในแง่ของข้าราชการ อีกทั้งยังเป็นองค์การฝ่ายบริหารของรัฐบาลญี่ปุ่นที่ใหญ่เป็นลำดับสองรองจากกระทรวงป้องกันประเทศ กระทรวงฯ กำกับดูแลองค์กรภายนอก 4 องค์กรรวมถึงหน่วยยามฝั่งญี่ปุ่น และสำนักงานการท่องเที่ยวญี่ปุ่น
กระทรวงที่ดินฯ มีการแบ่งส่วนราชการดังนี้:
MLIT
ภูริพล บุญสอน
ภูริพล บุญสอน (13 มกราคม พ.ศ. 2549) เป็นนักวิ่งระยะสั้นชาวไทยในระยะ 100 และ 200 เมตร
ภูริพลเกิดที่จังหวัดสุรินทร์ แต่เติบโตที่จังหวัดสมุทรปราการ ศึกษาที่โรงเรียนเซนต์ราฟาแอลตั้งแต่สมัยชั้นประถมต้น เริ่มแข่งขันการวิ่งครั้งแรกเมื่ออายุ 10 ปี จนกระทั่งชั้นประถมปีที่ 5 ย้ายไปโรงเรียนอัสสัมชัญสมุทรปราการ จนในการแข่งขันกีฬาแห่งชาติ ครั้งที่ 47 ที่จังหวัดศรีสะเกษ ภูริพลในวัย 16 ปี ได้ทำลายสถิติใหม่ประเทศไทยในการวิ่ง 100 และ 200 เมตร ด้วยเวลา 10.19 วินาที และ 20.58 วินาที ตามลำดับ
ภูริพลเป็นเจ้าของสถิติซีเกมส์ วิ่ง 200 เมตรชาย ด้วยเวลา 20.37 วินาที
ในการแข่งขันกรีฑาเยาวชนอายุไม่เกิน 20 ปี ชิงแชมป์โลก 2022 ที่ประเทศโคลอมเบีย ในรอบรองชนะเลิศของการแข่งขันวิ่ง 100 เมตร ภูริพลสร้างสถิติประเทศไทยใหม่ด้วยเวลา 10.09 วินาที รวมถึงเป็นสถิติที่ดีที่สุดของโลกในรุ่นนักวิ่งอายุไม่เกิน 18 ปี ส่วนในรอบชิงชนะเลิศ ทำเวลาได้เป็นอันดับ 4 ด้วยเวลา 10.12 วินาที
รายชื่อรัฐของอาร์เจนตินาเรียงตามดัชนีการพัฒนามนุษย์
ตารางต่อไปนี้แสดงรายชื่อรัฐและนครปกครองตนเองของประเทศอาร์เจนตินา โดยจัดลำดับตามดัชนีการพัฒนามนุษย์ รายงานฉบับล่าสุดจัดทำขึ้นในปี 2564 และครอบคลุมข้อมูลในปี 2562 จัดทำโดยมหาวิทยาลัยรัดเบาด์ไนเมเคิน
ภูผาผีคุ้ม
ระบบการจดจำใบหน้า
United States Championship
โอกูตามะ
โอกูตามะ  เป็นเมืองที่ตั้งอยู่ในส่วนตะวันตกของมหานครโตเกียว ประเทศญี่ปุ่น ณ วันที่ 1 เมษายน ค.ศ. 2021 เมืองนี้มีประชากรประมาณ 4,949 คน ความหนาแน่นของประชากร 22 คนต่อตารางกิโลเมตร มีขนาดพื้นที่ทั้งสิ้น
โอกูตามะตั้งอยู่บริเวณเทือกเขาโอกูตามะทางตะวันตกของโตเกียว เป็นเขตเทศบาลที่มีขนาดพื้นที่ใหญ่ที่สุดในโตเกียว มีภูเขาคูโมโตริซึ่งเป็นยอดเขาที่สูงที่สุดในโตเกียวที่ระดับความสูง 2,017 เมตร และเป็นจุดบรรจบเขตแดนของมหานครโตเกียว จังหวัดไซตามะ และจังหวัดยามานาชิ จุดเหนือสุดและจุดตะวันตกสุดของโตเกียวก็อยู่ในโอกูตามะ นอกจากนี้ยังมีทะเลสาบโอกูตามะและเขื่อนโอโงจิ ซึ่งเป็นแหล่งน้ำที่สำคัญของโตเกียว ก็ตั้งอยู่ในเมืองโอกูตามะเช่นเดียวกัน
ตามข้อมูลสำมะโนของญี่ปุ่น ประชากรของโอกูตามะลดลงอย่างต่อเนื่องตั้งแต่ช่วงทศวรรษ 1950 ปัจจุบันโอกูตามะมีจำนวนประชากรคิดเป็นสองในสามของจำนวนประชากรเมื่อหนึ่งศตวรรษก่อน
ออร์เคสตราบรรเลงฝัน
ออร์เคสตราบรรเลงฝัน  เป็นซีรีส์เว็บมังงะญี่ปุ่นและวาดภาพประกอบโดยมาโกโตะ อากุอิ มังงะได้รับการเผยแพร่ผ่านทางแพลตฟอร์ม "MangaONE" และ "Ura Sunday" ของสำนักพิมพ์โชงากูกัง ตั้งแต่เดือนเมษายน พ.ศ. 2560 มังงะได้รับการดัดแปลงเป็นซีรีส์อนิเมะโทรทัศน์ โดยมีกำหนดออกอากาศในไตรมาสที่ 2 ใน พ.ศ. 2566
"ออร์เคสตราบรรเลงฝัน" เขียนและภาพประกอบโดยมาโกโตะ อากุอิ มังงะได้รับการเผยแพร่บนนิตยสาร "MangaONE" ในวันที่ 25 เมษายน พ.ศ. 2560 ตามด้วยนิตยสาร "Ura Sunday" อีกหนึ่งสัปดาห์ต่อมาในวันที่ 2 พฤษภาคม ซึ่งทั้ง 2 เป็นแพลตฟอร์มออนไลน์ของสำนักพิมพ์โชงากูกัง โดยสำนักพิมพ์โชงากูกังได้ทำการรวบรวมตีพิมพ์เป็นหนังสือการ์ตูนรวมเล่ม ("ทังโกบง") มังงะเล่มแรกวางจำหน่ายในวันที่ 19 กรกฎาคม พ.ศ. 2560 โดยในวันที่ 19 เมษายน พ.ศ. 2565 มีการเปิดตัวเล่มที่ 10
ในเดือนเมษายน พ.ศ. 2565 มีการประกาศว่าซีรีส์นี้จะได้รับการดัดแปลงเป็นอนิเมะโทรทัศน์ โดยมีกำหนดออกอากาศในไตรมาสที่ 2 ใน พ.ศ. 2566 ทาง NHK Educational TV
สื่ออื่น ๆ.
วิดีโอโปรโมตที่มีธีมเพลง "The Imperial March" จากซีรีส์ "สตาร์ วอร์ส" ที่แต่งโดยจอห์น วิลเลียมส์ และรวมถึงภาพประกอบจากมังงะ ถูกอัปโหลดบนช่องยูทูบของ Deutsche Grammophon เมื่อวันที่ 4 พฤษภาคม พ.ศ. 2565 เพื่อเฉลิมฉลองวัน"สตาร์ วอร์ส" และวันเกิดครบรอบ 90 ปีของวิลเลียมส์
Ao no Orchestra
กาลุช (กลุ่มดนตรี)
กาลุช  เป็นกลุ่มดนตรีสัญชาติยูเครน ผู้ชนะการประกวดเพลงยูโรวิชันปี 2022
Kalush (rap group)
หุบพญาเสือ (ละครโทรทัศน์)
กปาละ
กปาละ  หรือ กบาลในภาษาไทย คือ กระโหลกศีรษะมนุษย์ที่นำมาทำถ้วยสำหรับประกอบพิธีกรรมของทางศาสนาและลัทธิต่าง ๆ เช่น ศาสนาฮินดู ลัทธิตันตระ ลัทธิศักติ ศาสนาพุทธนิกายวัชรยาน เป็นต้น กบาลนั้นเป็นสัญลักษณ์แห่งปัญญา และสัญลักษณ์ของการก้าวข้ามในคติต่าง ๆ
ในประติมานวิทยาของเทวรูปในศาสนาฮินดูเป็นเทพอาวุธและสัญลักษณ์ของเทวดาในศาสนาฮินดูหลายพระองค์ซึ่งมีลักษณะดุร้าย เช่น พระแม่กาลี พระแม่มริอัมมัน พระไภรวะ พระกาล (พระกาฬไชยศรี) พระนางโยคินี เป็นต้น
ศาสนาพุทธนิกายวัชรยาน.
ในประติมานวิทยาของเทวรูปในศาสนาพุทธนิกายวัชรยานเป็นเทพอาวุธและสัญลักษณ์ของ เทพเจ้าและธรรมบาลหลายพระองค์ซึ่งมีลักษณะดุร้าย เช่น พระมหากาล พระแม่ฑากินี พระแม่วัชรโยคินี เป็นต้น
พระนางชางคุลีโพธิสัตว์
พระแม่ชางคุลี  คือพระโพธิสัตว์มหายานและวัชรยาน พระนางคือพระแม่มนสาเทวีในศาสนาฮินดู หรือพระนางตาราในคติศาสนาพุทธแบบทิเบต และเป็นผู้รักษาพิษงูและพิษนาค ในทางบุคลาธิษฐานของเถรวาท พระนางคือเทวีที่มาจากขันธปริตร
โมริโนะ อิบิกิ
บ้านนาเขาลม
บ้านนาเขาลม  เป็นหมู่บ้านในแขวงบอลิคำไซในภาคตะวันตกของประเทศลาว อยู่ในเมืองปากซัน ไปทางทิศตะวันออกโดยทางถนนจากหนองบัวและเมืองปากซันใกล้ชายแดนประเทศไทย บ้านนาเขาลมเป็นจุดทิศตะวันออกของถนนที่ทอดออกไปเมืองปากซัน ที่บ้านนาเขาลมถนนแยกจากเหนือ-ใต้ เป็นเมืองเล็ก ๆ ของเมืองบอลิคำอยู่ในภาคเหนือ
เมืองบอลิคำ
เมืองบอลิคำ  เป็นเมืองแม่น้ำในแขวงบอลิคำไซในภาคตะวันตกของประเทศลาว เป็นเมืองหลวงของเมืองบริคัณฑ์ ไปทางทิศเหนือโดยถนนจากบ้านนาเขาลม
เมืองบอลิคำอยู่ในแม่น้ำซัน ทอดยาวด้วยสะพานเบลีย์ กองทัพลาวมีฐานทัพสำคัญอยู่ที่เมืองบอลิคำ
ฟ.แฟน
ฟ.แฟน เป็นคอนเสิร์ตของ ธงไชย แมคอินไตย์ จัดขึ้นวันที่ 30 พฤศจิกายน - 1 ธันวาคม พ.ศ. 2545 จำนวน 2 รอบ เป็นคอนเสิร์ตเปิดอัลบั้ม ซึ่งจัดภายหลังจากอัลบั้มชุดรับแขกวางแผง โดยแสดงที่ อิมแพ็ค เมืองทองธานี กรุงเทพฯ มีแขกรับเชิญเป็นศิลปินที่ร่วมร้องเพลงแฟนจ๋า ได้แก่ จินตหรา พูนลาภ นัท มีเรีย และ แคทรียา อิงลิช
จากความสำเร็จของอัลบั้มชุดรับแขก และคอนเสิร์ต ฟ.แฟน เขามีคอนเสิร์ตอีกครั้ง โดยใช้ชื่อว่า ฟ.แฟน ฟันแฟร์ จัดขึ้นวันที่ 22 - 23 กุมภาพันธ์ 2546 จำนวน 3 รอบ โดยแขกรับเชิญเช่นเดียวกับคอนเสิร์ต ฟ.แฟน และทัวร์คอนเสิร์ตในช่วงเดือนมีนาคม -เมษายน 2546 จำนวน 9 จังหวัด ได้แก่ ขอนแก่น นครราชสีมา นครสวรรค์ พิษณุโลก เชียงราย เชียงใหม่ สุราษฎร์ธานี ภูเก็ต สงขลา
คอนเสิร์ต ฟ.แฟน.
รอบ 30 พฤศจิกายน - 1 ธันวาคม พ.ศ. 2545
คอนเสิร์ต ฟ.แฟน ฟันแฟร์.
รอบ 22 - 23 กุมภาพันธ์ พ.ศ. 2546
ภายหลังจากสิ้นสุดการแสดงคอนเสิร์ต ฟ.แฟน และ ฟ.แฟน ฟันแฟร์ ณ อิมแพ็ค เมืองทองธานี กรุงเทพฯ เขามีทัวร์คอนเสิร์ต ฟ.แฟน ฟันแฟร์ ณ จังหวัดต่างๆ ในช่วงเดือนมีนาคม - เมษายน 2546 จำนวน 9 จังหวัด ได้แก่
จีเอ็มเอ็ม แกรมมี่ มีการผลิต และจัดจำหน่ายบันทึกการแสดงคอนเสิร์ต ฟ.แฟน ฟ.แฟน ฟันแฟร์ และทัวร์คอนเสิร์ต ฟ.แฟน ฟันแฟร์ 3 ภาค (ภาคเหนือ ภาคใต้ ภาคอีสาน) และผลสืบเนื่องจากอัลบั้มชุดรับแขก และคอนเสิร์ต ทำให้บันทึกการแสดงคอนเสิร์ตดังกล่าว มียอดจำหน่ายรวม 3 ล้านแผ่น เป็นประวัติศาสตร์ของวงการเพลงไทย และจากสรุปผลยอดจำหน่ายอัลบั้ม และคอนเสิร์ต พบว่าคอนเสิร์ต ฟ.แฟน เป็นคอนเสิร์ตที่มีการจำหน่ายบัตรหมดเร็วที่สุด
ทิกบาล
อัฐโลกบาล  ตามจักรวาลวิทยาในศาสนาพราหมณ์ คือ เทพผู้รักษาทิศ ทั้ง 8 ทิศ มีเทพหรือเทวดาผู้รักษาที่ประจำทิศหลักทั้ง 4 ทิศ คือ เทพผู้รักษาทิศอุดรหรือทิศเหนือ เทพผู้รักษาทิศบูรพาหรือทิศตะวันออก เทพผู้รักษาทิศทักษิณหรือทิศใต้ และเทพผู้รักษาทิศประจิมหรือทิศตะวันตก และประจำทิศรอง ซึ่งเป็นทิศย่อยหรือทิศเฉียง อีก 4 ทิศ คือ เทพผู้รักษาทิศอีสานหรือทิศตะวันออกเฉียงเหนือ เทพผู้รักษาทิศอาคเนย์หรือทิศตะวันออกเฉียงใต้ เทพผู้รักษาทิศหรดีหรือทิศตะวันตกเฉียงใต้ เทพผู้รักษาทิศพายัพหรือทิศตะวันตกเฉียงเหนือ ซึ่งเทพผู้รักษาทิศทั้ง แปดทิศรวมกันว่า "อัฐโลกบาล" โดยในศาสนาฮินดู เรียกท้าวโลกบาลว่าทิกบาล (ผู้รักษาทิศ) มี 8 องค์ คือ
พายุไต้ฝุ่นอัสนี (พ.ศ. 2558)
พายุไต้ฝุ่นอัสนี เป็นพายุหมุนเขตร้อนที่มีความรุนแรงที่สุดเป็นอันดับสองรองจากพายุไต้ฝุ่นเซาเดโลร์ และเป็นพายุลูกที่สิบหกในบริเวณมหาสมุทรแปซิฟิกทางตะวันตกในช่วงปี พ.ศ. 2558 พายุไต้ฝุ่นอัสนีเป็นพายุดีเปรสชันลูกที่ 23, พายุโซนร้อนลูกที่ 16 และพายุไต้ฝุ่นลูกที่ 10 ในฤดูพายุไต้ฝุ่นแปซิฟิก พ.ศ. 2558 ก่อตัวขึ้นจากความกดอากาศต่ำเมื่อวันที่ 14 สิงหาคม พ.ศ. 2558 ในมหาสมุทรแปซิฟิกตะวันตกเฉียงเหนือ ก่อตัวขึ้นทางเหนือของเอเนเวตัก และทางตะวันตกเฉียงใต้ของเกาะเวก ต่อมาระบบก็ได้กลายเป็นพายุดีเปรสชันเขตร้อน เนื่องจากสภาพอากาศที่มีความแปรปรวน พายุไต้ฝุ่นอัสนีได้ทวีกำลังแรงขึ้นอย่างรวดเร็ว และถึงสถานะพายุซูเปอร์ไต้ฝุ่นในวันที่ 19 สิงหาคม ตามระบบเตือนภัย และประสานงานภัยพิบัติทั่วโลก ลมของพายุไต้ฝุ่นอัสนีมีความเร็วลมสูงสุด 285 กิโลเมตรต่อชั่วโมง (180 ไมล์ต่อชั่วโมง) หรือเทียบเท่ากับมีความเข้มข้นเทียบเท่าหมวด 5 ในระดับลมมาตราเฮอริเคนแซฟเฟอร์–ซิมป์สัน ในช่วงปลายวันที่ 20 สิงหาคม พายุไต้ฝุ่นอัสนีก็เริ่มอ่อนกำลังลงอย่างช้า ๆ และวันต่อมาพายุไต้ฝุ่นอัสนีได้กลายเป็นพายุหมุนนอกเขตร้อนอยู่ทางตอนใต้ของปิตราปัฟลัฟสค์-คัมชัตสกี ประเทศรัสเซีย ทำให้เกิดคำเตือนสำหรับฝนตกหนัก และหิมะในบางส่วนของรัฐอะแลสกา พายุฤดูหนาวมีผลต่อทางตอนเหนือแฟร์แบงก์ รัฐอะแลสกา จนถึงเย็นวันที่ 27 สิงหาคม
พายุไต้ฝุ่นอัสนีเป็นพายุหมุนเขตร้อนที่ใหญ่ที่สุดอยู่ทางตะวันออกในมหาสมุทรแปซิฟิกตะวันตก และเป็นฝาแฝดพายุไต้ฝุ่นโคนีทั้งสองลูก มีสภาพแวดล้อมที่เอื้ออำนวย 2,575 กิโลเมตร (1,600 ไมล์) ทางตะวันออกของพายุไต้ฝุ่นโคนี และทางตะวันออกเฉียงใต้ของโตเกียว 2,010 กิโลเมตร (1,250 ไมล์) ผู้สังเกตการณ์ส่วนใหญ่เฝ้าดูพายุด้วยความสนใจเพื่อดูว่าพายุทั้งสองจะขึ้นสู่จุดสูงสุดเป็นพายุซูเปอร์ไต้ฝุ่นพร้อมกัน หรือไม่ แต่พายุไต้ฝุ่นอัสนีไปถึงจุดสูงสุดพายุซูเปอร์ไต้ฝุ่นระดับ 5 ก่อนพายุไต้ฝุ่นโคนี พายุสองลูกพัฒนาพร้อมกันภายในระยะไม่กี่ร้อยไมล์จากกันและกัน แต่พายุแต่ละลูกก็ดำเนินชีวิตด้วยตัวของมันเอง และจะมีผลลัพธ์ที่แตกต่างกันอย่างมาก พายุไต้ฝุ่นโคนีเป็นภัยคุกคามร้ายแรงที่สุดต่อแผ่นดินอย่างประเทศไต้หวัน และประเทศญี่ปุ่น เป็นต้น
ในข้อมูลดาวเทียมสังเกตการณ์แสดงถึงพื้นที่ที่เมฆ และเม็ดฝนสะท้อนสัญญาณที่แรงที่สุดกลับไปยังเรดาร์ดาวเทียม พื้นที่เหล่านี้มีฝนตกหนักที่สุด และมีหยดน้ำที่ใหญ่ที่สุด ข้อมูลดาวเทียมสังเกตการณ์เคลื่อนผ่านตาพายุไปทางตะวันตก ทำให้มองเห็นผนังตาที่ลาดลงด้านนอกของพายุ การพาความร้อน ปริมาณน้ำฝนที่เข้มข้น และโครงสร้างเมฆได้อย่างดี เมฆของพายุไต้ฝุ่นอัสนีมีความสูงประมาณ 16 กิโลเมตร (10 ไมล์) เป็นที่จุดสูงสุด
วัดสะแก (จังหวัดนครราชสีมา)
วัดสะแก ตั้งอยู่ที่ถนนสุรนารี ตำบลในเมือง อำเภอเมืองนครราชสีมา จังหวัดนครราชสีมา ด้านนอกคูเมืองเก่าทางทิศตะวันตก ปัจจุบันเป็นพระอารามหลวงชั้นตรี ชนิดสามัญ
พ.ศ. 2230 วัดสะแก สังกัดคณะสงฆ์มหานิกาย ไม่ปรากฎนามผู้สร้างที่ชัดเจน คาดการณ์ว่าน่าจะเป็นพ่อค้า ประชาชนภายในระแวกนั้นร่วมกันสร้างขึ้น
พ.ศ. 2505 จัดตั้งเป็นสำนักศาสนศึกษาพระปริยัติธรรม ทั้งแผนกธรรมและแผนกบาลี
พ.ศ. 2524 ได้รับพระราชทานวิสุงคามสีมา เมื่อวันที่ 9 ตุลาคม พ.ศ. 2524
พ.ศ. 2529 ได้รับการสถาปนาเป็นพระอารามหลวงชั้นตรี ชนิดสามัญ เมื่อวันที่ 1 ส.ค. พ.ศ. 2529
อุโบสถวัดสะแก ถูกสร้างอย่างวิจิตรบรรจงและอลังการ โดยอุโบสถกว้าง 40 เมตร ยาว 80 เมตร สร้างด้วยคอนกรีตเสริมเหล็ก จตุรมุขมียอดปราสาท 7 ชั้น มีกำแพงแก้วโดยรอบ ด้านหน้าพระอุโบสถ มีศาลาราย 2 หลัง ด้านทิศหนือ เเละด้านทิศตะวันตก มีวิหารคต
ระเบียงคดที่แสดงภาพศิลปะปั้นปูนนูนต่ำ ขนาด 4×6 เมตร ซึ่งประกอบด้วยภาพสถานที่สำคัญของทางศาสนา 6 ภาพ ภาพเล่าเรื่องพระสุธนและสัตว์ป่าหิมพานต์ 2 ภาพ และภาะเหตุการณ์สำคัญขององค์สัมมาสัมพทธเจ้าอีก 8 ภาพ
คิสมีมอร์
"คิสมีมอร์"  เป็นเพลงของนักร้องและแร็ปเปอร์อเมริกัน โดจา แคต ร้องรับเชิญโดยนักร้องอเมริกัน ซีซา เป็นซิงเกิลนำจากสตูดิโออัลบัมชุดที่สาม "แพลนเน็ตเฮอร์" (2021) เพลงออกจำหน่ายเมื่อวันที่ 9 เมษายน ค.ศ. 2021 ผ่านสังกัดเคโมซาบีและอาร์ซีเอเรเคิดส์ โดจา แคตเขียนเพลงร่วมกับซีซา, ดร.ลู้ก, สตีเฟน คิปเนอร์, เทร์รี แชดดิก, คาร์เตอร์ แลง และเยติ บีตส์ โดยคนหลังมีส่วนในการผลิตเพลงร่วมกับโรเก็ต ชาฮายด์และผลิตเพิ่มเติมโดยแลงและทิซฮิมเซลฟ์ โดยได้รับการอธิบายว่าเป็นเพลงป็อปที่มีอิทธิพลของดิสโก
เพลงยังได้สอดแทรกท่อนคอรัสของนักร้องอังกฤษ-ออสเตรเลีย โอลิเวีย นิวตัน-จอห์น จากเพลง "ฟิสิคัล" เมื่อ ค.ศ. 1981 ดังนั้นสตีฟ คิปเนอร์และเทร์รี แชดดิก จึงได้เครดิตเป็นผู้เขียนเพลงนี้ด้วย "คิสมีมอร์" กลายเป็นเพลงอันดับหนึ่งในนิวซีแลนด์ เม็กซิโก มาเลเซีย และสิงคโปร์ และขึ้นถึงห้าอันดับแรกในสิบแปดประเทศ รวมถึงแคนาดา สหราชอาณาจักร ออสเตรเลีย และสหรัฐ กลายเป็นเพลงของศิลปินหญิงที่อยู่ในสิบอันดับแรกยาวนานที่สุดในประวัติศาสตร์ชาร์ตฮอต 100 เพลงยังได้รับรางวัลแกรมมี สาขาการแสดงเพลงป็อปคู่หรือกลุ่มยอดเยี่ยม กลายเป็นครั้งแรกของโดจาและซีซาที่ได้รับรางวัลแกรมมี นอกจากนั้นยังได้รับการเสนอชื่อเข้าชิงรางวัลบันทึกเสียงแห่งปีและเพลงแห่งปีด้วย
ศักติ
ในศาสนาฮินดูและศาสนาพุทธแบบทิเบต ศักติ  คือพลังอำนาจที่ขับเคลื่อนเอกภพ โดยเฉพาะในศาสนาฮินดูมีลัทธิศักติซึ่งบูชาพระแม่อาทิศักติเป็นพระเป็นเจ้า
ประวัติศาสตร์และโบราณคดี.
ลัทธิศักติเกิดขึ้นภายหลังการเสื่อมถอยของศาสนาพุทธในอนุทวีปอินเดีย เทวีท้องถิ่นและพื้นเมืองต่าง ๆ รวมถึงวีรสตรีท้องถิ่นได้ถูกรวมเข้ากันเป็นเทวีทั้งของฮินดูและวัชรยาน แนวคิดของลัทธิศักติมีอิทธิพลต่อลัทธิไวษณพ (ลัทธิที่บูชาพระวิษณุเป็นหลัก) และ ลัทธิไศวะ (ลัทธิที่บูชาพระศิวะเป็นหลัก) โดยมีองค์เทวีต่าง ๆ เป็น "ศักติ/พลัง" ของพระวิษณุและพระศิวะตามลำดับ
พระนางศิตาตปัตร
พระแม่ศิตาตปัตร  คือ พระโพธิสัตว์เทพนารีในศาสนาพุทธนิกายมหายาน วัชรยาน ตันตระ โดยในคติศาสนาพุทธนิกายมหายาน และวัชรยาน พระนางคือพลังของฉัตรที่คอยปกป้องคุ้มภัยและเป็นพระโพธิสัตว์ธรรมบาลผู้รักษาพระศาสนา ในทางบุคลาธิษฐานพระนางคือเทวีที่มาจากศูรางคมธารณีสูตร (ศูรางคมมนตร์)
เทศบาลตำบลโคกสำโรง
เทศบาลตำบลโคกสำโรง เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่บางส่วนของตำบลโคกสำโรง (ในเขตเทศบาลยกเลิกระบบหมู่) ในอำเภอโคกสำโรง จังหวัดลพบุรี เดิมมีฐานะเป็นสุขาภิบาลโคกสำโรงที่จัดตั้งขึ้นใน พ.ศ. 2498 ต่อมาในวันที่ 19 กุมภาพันธ์ พ.ศ. 2500 ได้มีพระราชกฤษฎีกายกฐานะขึ้นเป็น เทศบาลตำบลโคกสำโรง ซึ่งมีฐานะเป็นสุขาภิบาลเพียง 1 ปี 5 เดือน เนื่องจากมีตลาดเป็นที่ประชุมชน มีบ้านเรือนราษฎรตั้งอยู่เป็นปึกแผ่น การคมนาคมและการค้าขายเจริญมาก มีความเหมาะสมในการปกครองรูปแบบเทศบาลตำบล ในปี พ.ศ. 2564 เขตเทศบาลตำบลโคกสำโรงมีประชากรทั้งหมด 5,691 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอโคกสำโรง อยู่ห่างจากศาลากลางจังหวัดลพบุรีประมาณ 36.4 กิโลเมตร อยู่ห่างจากกรุงเทพมหานครประมาณ 178 กิโลเมตรตามทางหลวงแผ่นดินหมายเลข 1 เป็นที่ตั้งของตลาดโคกสำโรง เป็นตลาดสดที่มีขนาดใหญ่ที่สุดในจังหวัดลพบุรี และมีพื้นที่รับผิดชอบทั้งหมด 1.50 ตารางกิโลเมตรหรือคิดเป็น 937.5 ไร่
เดนิส โปรโกเปนโก
Bourbon Restoration in France
เทศบาลตำบลทองแสนขัน
เทศบาลตำบลทองแสนขัน เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 1–3, 9–10, 12 ตำบลบ่อทอง ในอำเภอทองแสนขัน จังหวัดอุตรดิตถ์ เดิมมีฐานะเป็นสุขาภิบาลทองแสนขันที่จัดตั้งขึ้นใน พ.ศ. 2528 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 4,562 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอทองแสนขัน อยู่ห่างจากศาลากลางจังหวัดอุตรดิตถ์ประมาณ 37.3 กิโลเมตร อยู่ห่างจากกรุงเทพมหานครประมาณ 465 กิโลเมตร ตรงกลางของเขตเทศบาลมีคลองตรอนไหลผ่านเป็นแหล่งน้ำสำคัญ มีพื้นที่รับผิดชอบทั้งหมด 12.65 ตารางกิโลเมตรหรือคิดเป็น 7,906.25 ไร่
เทศบาลตำบลฟากท่า
เทศบาลตำบลฟากท่า เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 9 ตำบลฟากท่า และพื้นที่บางส่วนของหมู่ 3 ตำบลสองคอน ในอำเภอฟากท่า จังหวัดอุตรดิตถ์ เดิมมีฐานะเป็นสุขาภิบาลฟากท่าที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลฟากท่ามีประชากร 721 คน เป็นเทศบาลที่มีประชากรน้อยที่สุดเป็นอันดับสองในประเทศไทยและเป็นเทศบาลที่มีพื้นที่น้อยที่สุดเป็นอันดับสองในประเทศไทย
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอฟากท่า พื้นที่เทศบาลอยู่ห่างจากศาลากลางจังหวัดอุตรดิตถ์ประมาณ 119 กิโลเมตร อยู่ห่างจากกรุงเทพมหานครประมาณ 556 กิโลเมตรตามทางรถยนต์ ด้านใต้ของเขตเทศบาลมีแม่น้ำปาดไหลผ่าน มีพื้นที่รับผิดชอบทั้งหมด 0.45 ตารางกิโลเมตรหรือคิดเป็น 281.25 ไร่ แบ่งเขตการปกครองออกเป็น 2 ชุมชน คือ ชุมชนวังขวัญ และชุมชนบ้านบุ่ง ซึ่งแต่ละชุมชนได้จัดรูปแบบการดูแลความสงบเรียบร้อยออกเป็นคุ้มทั้งหมด 12 คุ้ม ซึ่งแต่ละคุ้มจะมีหัวหน้าคุ้มเพื่อเป็นตัวแทนประชาชนในการติดต่อประสานกับส่วนราชการ
เอเชียนบีชเกมส์ 2020
เอ็นเอ็กซ์ที อิน ยัวร์ เฮาส์ (2022)
เอ็นเอ็กซ์ที อิน ยัวร์ เฮาส์  เป็นงาน อิน ยัวร์ เฮาส์ ครั้งที่ 30 จัดขึ้นเฉพาะนักมวยปล้ำจากค่ายดับเบิลยูดับเบิลยูอี เอ็นเอ๊กซ์ทีเท่านั้น งานออกอากาศแบบจ่ายเมื่อรับชมทั่วโลก โดยสตรีมผ่าน Peacock ในสหรัฐอเมริกา และดับเบิลยูดับเบิลยูอี เน็ตเวิร์ค ในระดับนานาชาติ โดยจะมีขึ้นในวันเสาร์ที่ 4 มิถุนายน ค.ศ. 2022
อิน ยัวร์ เฮาส์ เป็นชุดรายการ PPV รายเดือนที่จัดโดย ดับเบิลยูดับเบิลยูอี (WWF ซึ่งภายหลังเปลี่ยนชื่อเป็น WWE) ตั้งแต่เดือนพฤษภาคม ค.ศ. 1995 ถึงกุมภาพันธ์ ค.ศ. 1999 การแสดงถูกยกเลิกหลังจาก St. Valentine's Day Massacre:In Your House ในเดือนกุมภาพันธ์ ค.ศ. 1999 เนื่องจากบริษัทได้ตั้งชื่อเฉพาะสำหรับ PPV รายการต่าง ๆ ในแต่ละเดือนไว้แล้ว อิน ยัวร์ เฮาส์ ถูกถ่ายทำขึ้นมาอีกครั้งในปี ค.ศ. 2020 ในงาน เอ็นเอ๊กซ์ที เทคโอเวอร์ ดังนั้น In Your House ในปี ค.ศ. 2022 จึงเป็น In Your House ครั้งที่ 30
การเดินทางข้ามเวลา
การเดินทางข้ามเวลา  เป็นแนวคิดของการเคลื่อนไหวระหว่างจุดบางจุดของเวลา คล้ายกับการเคลื่อนที่ระหว่างจุดต่าง ๆ ในปริภูมิ (space) โดยวัตถุหรือบุคคล โดยทั่วไปแล้วจะใช้อุปกรณ์สมมุติที่เรียกว่า จักรกลข้ามเวลา (time machine) การเดินทางข้ามเวลาเป็นแนวคิดที่ได้รับการยอมรับอย่างกว้างขวางในปรัชญาและนิยาย โดยเฉพาะนิยายวิทยาศาสตร์ แนวคิดของไทม์แมชชีนได้รับความนิยมจากนวนิยายเรื่อง "เดอะ ไทม์แมชชีน" (The Time Machine) ของ เอช. จี. เวลส์ ในปี 1895
การเดินทางข้ามเวลา (อังกฤษ:time travel) เป็นแนวคิดเรื่องการเคลื่อนที่ (ที่มักจะทำให้เกิดขึ้นโดยฝีมือของมนุษย์) ระหว่างจุด 2 จุดที่มีความแตกต่างกันในห้วงเวลา หรือ ระหว่างห้วงเวลาหนึ่งไปยังอีกห้วงเวลาหนึ่ง ในลักษณะที่คล้ายคลึงกับการเคลื่อนที่ระหว่างจุด 2 จุดที่มีความแตกต่างกันในพื้นที่ หรือ ปริภูมิ (space) ในลักษณะย้อนสู่อดีตหรือมุ่งสู่อนาคต โดยไม่จำต้องประเชิญห้วงเวลาที่คั่นระหว่างจุดเริ่มต้นกับจุดหมายปลายทาง ซึ่งอาจอาศัยเครื่องมือทางเทคโนโลยีที่เรียกกันว่า "จักรกลข้ามเวลา" (time machine) ไม่ว่าจะเป็นแนวคิดในนิยายหรือสมมุติฐานก็ตาม
แม้การเดินทางข้ามเวลาได้เป็นหัวเรื่องยอดนิยมในบันเทิงคดีแนววิทยาศาสตร์ (science fiction) มาแต่ปลายคริสต์ศตวรรษที่ 19 และมีทฤษฎีมากหลายว่าด้วยวิธีเดินทางข้ามเวลา ทว่า บัดนี้ ตามกฎแห่งฟิสิกส์แล้วยังไม่ปรากฏว่ามีหนทางช่วยย้อนอดีตหรือลัดสู่อนาคตแต่ประการใด การเดินทางข้ามเวลาเป็นแนวคิดที่ได้รับการยอมรับในทางปรัชญาและในนิยายแต่ก็มีการยอมรับสนับสนุนที่จำกัดมากในทางฟิสิกส์ทฤษฎีที่มักจะใช้ร่วมกับกลศาสตร์ควอนตัมหรือทฤษฎีสะพานไอน์สไตน์–โรเซน (Einstein–Rosen bridge)
นวนิยายวิทยาศาสตร์ที่เขียนขึ้นในปี 1895 มีชื่อเรื่องว่า เดอะ ไทม์แมชชีน โดย เอช. จี. เวลส์ เป็นอุปกรณ์เครื่องจักรสำหรับใช้ในการเคลื่อนย้ายตัวละครเอกในเรื่องให้สามารถเดินทางผ่านข้ามกาลเวลาย้อนกลับไปในห้วงเวลาในอดีตหรือก้าวล่วงไปสู่อนาคตได้ตามแนวความคิดของการเดินทางข้ามเวลาที่เป็นแนวคิดในจินตนาการที่เป็นที่นิยมอย่างมากของสาธารณชนทั่วไปในยุคสมัยนั้น แต่มีเรื่องสั้นที่เขียนไว้ก่อนหน้านี้ คือ เรื่อง "นาฬิกาที่เดินถอยหลัง" (The Clock That Went Backward) โดย เอ็ดเวิร์ด เพจ มิทเชลล์ (Edward Page Mitchell) เป็นเรื่องซึ่งเกี่ยวข้องกับการใช้นาฬิกา, โดยใช้วิธีการที่ไม่ได้ระบุเอาไว้อย่างแน่ชัดที่อนุญาตให้ชายสามคน สามารถเดินทางข้ามเวลาย้อนกลับไปสู่อดีตได้ รูปแบบที่ไม่ใช่เทคโนโลยีของการเดินทางข้ามเวลาได้ปรากฏตัวขึ้นในหลายเรื่องก่อนหน้านี้ เช่น นวนิยายของ ชาร์ลส์ ดิกคินส์ เรื่อง อะคริสต์มาสแครอล (A Christmas Carol)